CELEX: 62013FN0109
Language: mt
Date: 2013-11-04 00:00:00
Title: Kawża F-109/13: Rikors ippreżentat fl- 4 ta’ Novembru 2013 — ZZ vs ENISA

18.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 15/21
            
         Rikors ippreżentat fl-4 ta’ Novembru 2013 — ZZ vs ENISA
   (Kawża F-109/13)
   2014/C 15/33
   Lingwa tal-kawża: l-Ingliż
   
      Partijiet
   
   
      Rikorrenti: ZZ (rappreżentanti: L. Levi u A. Tymen, avukati)
   
      Konvenuta: Aġenzija Ewropea dwar is-Sigurtà tan-Netwerks u l-Informazzjoni (ENISA)
   
      Suġġett
   
   Annullament tad-deċiżjoni li ttemm il-kuntratt ta’ xogħol tar-rikorrenti u bħala konsegwenza, jordna lill-konvenuta sabiex ir-rikorrenti tiġi reintegrata, il-ħlas tal-benefiċċji finanzjarji tagħha minn mindu daħal fis-seħħ it-tmiem tal-kuntratt sar-reintegrazzjoni tagħha, bi tnaqqis tad-dħul possibbli tagħha għall-istess perijodu, flimkien mal-interessi moratorji kkalkolati bir-rata tal-Bank Ċentrali Ewropew miżjuda bi 3 punti, u, fl-aħħar nett, jikkundanna lill-konvenuta tikkumpensa d-dannu morali subit mir-rikorrenti.
   
      Talbiet tar-rikorrenti
   
   
               —
            
            
               jannulla d-deċiżjoni tal-31 ta’ Jannar 2013 li ttemm il-kuntratt ta’ xogħol tar-rikorrenti;
            
         
               —
            
            
               jannulla d-deċiżjoni tat-22 ta’ Awwissu 2013 li tiċħad l-ilment tar-rikorrenti;
            
         
               —
            
            
               bħala konsegwenza, jordna r-reintegrazzjoni tar-rikorrenti u li tħallasha benefiċċji finanzjarji minn mindu daħal fis-seħħ it-tmiem tal-kuntratt sar-reintegrazzjoni tagħha, bi tnaqqis tad-dħul possibbli tagħha għall-istess perijodu, flimkien mal-interessi moratorji kkalkolati bir-rata tal-Bank Ċentrali Ewropew miżjuda bi 3 punti;
            
         
               —
            
            
               jikkumpensa d-dannu morali subit mir-rikorrenti evalwat, ex aequo et bono, għal EUR 10 000;
            
         
               —
            
            
               jikkundanna lill-konvenuta għall-ispejjeż.